  Анжелика Тихонова корреспондент 27—28 пӧсьтолэзе Вотка ёросысь Болгуры гурт вӧзын удмурт егитъёслэн «Юр-яр» элькун турслётсы ортчоз. Ужрадэ 18-35 аресъем ужась егитъёсты возьмало. Со сярысь «Шунды» огазеяськонлэн «ВКонтакте» мерлыко вотэсысь огиназ ивортэмын. Туризмъя фестивале пыриськыны мылкыд карись командаын ӧжытэз куинь ныл но куинь пи луыны кулэ. Турслётэ пыриськисьёсты марш-бросок, шутэтскон интыез радъянъя но омырын пӧранъя вожвылъяськонъёс, крезьгуро ӝыт, эктонъёс, футбол возьмало Ужрад егитъёс пӧлын туризмез но сэзь шутэтсконэз вӧлмытон, ужась егитъёслэсь шутэтсконзэс радъянын выль амалъёслы дурбасьтон, егитъёс пӧлын кысконэз, юонэз, йырез усыкмытӥсь суретъёсты кутонэз алон, анай кылын ужрадъёсты азинтон понна ортчытӥське. Турслётэз удмурт егитъёслэн «Шунды» огазеяськонзы но Вотка ёрослэн администрациез радъяло.  Куриськонъёсты 23-тӥ пӧсьтолэзёзь udmshundy@mail.ru электрон почтае келяно. Ужрадлэн куронъёсыныз пыр-почгес тодматскыны  луэ. Тодэ вайытом, удмурт пиналъёс но егитъёс анай но ӟуч кылын эссе гожтонъя «Билингва» калыккуспо вожвылъяськонэ пыриськыны быгато. Тегъёс: Туризм егитъёс Удмуртия удмуртъёс Шунды Вотка  